Et uheld ved 18.30-tiden mandag aften har kostet en knallertkører livet.

Et uheld på Aarsvej ved Løgstør har mandag aften fået en fatal udgang for en 21-årig fører af en knallert. Klokken 18.31 fik Nordjyllands Politi en anmeldelse om et alvorlig færdselsuheld på Aarsvej ved Brøndum ud for Løgstør. - En varebil kørte i forbindelse med overhaling i modkørende banehalvdel, hvor han påkørte en modkørende knallert, der kom kørende på stedet uden lys på knallerten. Den 21-årig fører af knallerten blev dræbt på stedet, oplyser vagtchef Bruno Brix fra Nordjyllands Politi. Den 21-årig knallertfører var fra lokalområdet. Hans familie er underrettet. Føreren af varebilen er uskadt. Nordjyllands Politi har foretaget undersøgelse af uheldet sammen med en bilinspektør. Opdateret 21.59.